প্রতিবছর কেন্দ্রীয়ভাবে উত্তরবঙ্গসহ শীতার্ত এলাকায় শীত বস্ত্র বিতরণ করা হয়। বিতরণটিমে প্রপদ’র সদস্যদের পাশাপাশি স্বেচ্ছাশ্রমিক এবং বিভিন্ন সংগঠনের আগ্রহীরাও অংশগ্রহণ করেন। বিতরণ টিমের সদস্য শীতার্ত এলাকায় প্রত্যেক বাড়ি বাড়ি গিয়ে জরিপ চালান এবং প্রকৃত শীতার্তদের খুঁজে বের করে কুপন প্রদান করেন এবং বিতরণের সময় ও স্থান জানিয়ে দেওয়া হয়। বিতরণের দিন উপস্থিত শীতার্তদের মধ্য থেকে সবচেয়ে বয়োজ্যোষ্ঠ ব্যক্তিকে শীত বস্ত্র বিতরণ কাজের উদ্বোধন করানো হয়। বিতরণ শেষে স্থানীয় জনগণের সাথে মতবিনিময় এবং অভিযোগ সভা আয়োজন করা হয়।